《望江南词》
清代·岳礼

玉箫婉转黄鹂鸣，海棠枝颤垂丝轻。龙脑调水染退红，烟罗雾縠亲裁缝。

大江南岸阖闾城，微风吹过香气浓。青鸟去时春在柳，奄忽榴花劝蒲酒。

横塘底事梦纷纷，桂桨兰舟得渡否。举首望云云茫茫，江南万里心徬徨。

作者简介：（1688—1771）满洲正白旗人，一作镶白旗人，那木都鲁氏，字会嘉，号蕉园。康熙五十年举人。累官陕西汉兴兵备道。与宗室晓亭等结诗社，颇著声闻。又工画，因久宦秦、蜀，故其画多似川北溪山峰峦之态，笔致雅秀，气运幽隽。有《兰雪堂集》。
晚晴簃诗汇·卷五十八